|  |  |
| --- | --- |
|  |  |
|  | 31. maj 2023 |

Høringsnotat **Notat om de indkomne høringssvar vedrørende udkast til bekendtgørelse om infrastrukturforvalteres uafhængighed og uvildighed**

**1. Høringen**

*1.1. Høringsperiode*

Transportministeriet hørte den 21. marts 2023 en række myndigheder og organisationer over udkast til ovennævnte bekendtgørelse. Høringsfristen udløb den 25. april 2023.

Bekendtgørelsen blev offentliggjort på Høringsportalen den 21. marts 2023.

*1.2. Hørte myndigheder, organisationer m.v.*

Nedenfor følger en alfabetisk oversigt over hørte myndigheder, organisationer m.v.

Ud for hver høringspart er det ved afkrydsning angivet, om der er modtaget høringssvar, og om høringsparten i givet fald havde bemærkninger til udkastet til bekendtgørelsen.

Oversigten omfatter herudover interessenter, som ikke er blandt de hørte myndigheder, organisationer m.v., men som på egen foranledning har sendt bemærkninger til udkastet til bekendtgørelsen. Sådanne interessenter er i oversigten markeret med \*.

|  |  |  |  |  |
| --- | --- | --- | --- | --- |
| **Høringspart** | **Høringssvar modtaget** | **Bemærkninger** | **Ingen bemærkninger** | **Ønsker ikke at afgive høringssvar** |
| Arriva Danmark A/S |  |  |  |  |
| Banedanmark | X | X |  |  |
| Captrain AB |  |  |  |  |
| Contec Rail ApS |  |  |  |  |
| Dansk Banegods |  |  |  |  |
| Dansk Erhverv |  |  |  |  |
| Dansk Industri |  |  |  |  |
| Dansk Jernbaneforbund  | X |  | X |  |
| Dansk Transport og Logistik – DTL |  |  |  |  |
| Danske Regioner |  |  |  |  |
| Danske Shipping – Havnevirksomheder |  |  |  |  |
| Danske Speditører |  |  |  |  |
| DB Cargo Scandinavia A/S | X | X |  |  |
| DI Transport |  |  |  |  |
| DSB | X |  | X |  |
| Erhvervsstyrelsen  | X |  | X |  |
| Green Cargo AB |  |  |  |  |
| Hector Rail AB |  |  |  |  |
| HK Trafik og Jernbane |  |  |  |  |
| Jernbanenævnet |  |  |  |  |
| Kommunernes Landsforening |  |  |  |  |
| Landdistrikternes Fællesråd |  |  |  |  |
| Lokaltog A/S |  |  |  |  |
| Midtjyske Jernbaner |  |  |  |  |
| Midttrafik  |  |  |  |  |
| Movia |  |  |  |  |
| Nordjyllands Trafikselskab |  |  |  |  |
| Nordjyske Jernbaner | X |  | X |  |
| Sydtrafik |  |  |  |  |
| Trafikforbundet |  |  |  |  |
| Trafikselskaberne i Danmark |  |  |  |  |
| Trafikstyrelsen |  |  |  |  |
| TX Logistik AB |  |  |  |  |
| Vestbanen A/S |  |  |  |  |
| Viking Rail ApS |  |  |  |  |

**2. Høringssvarene**

I det følgende gengives hovedindholdet af de modtagne høringssvar til den fremsatte bekendtgørelse samt Transportministeriets bemærkninger hertil skrevet med kursiv.

Under pkt. 3 er det opsummeret, hvilke ændringer der er foretaget i forhold til det udkast, som har været i høring. Her omtales også ændringer, som ikke har baggrund i modtagne høringssvar, men er foretaget på ministeriets egen foranledning.

Bemærkninger af generel politisk karakter samt forslag og bemærkninger, der ikke vedrører den fremsatte bekendtgørelse, indgår ikke i notatet.

Transportministeriet kan for en fuldstændig gennemgang af samtlige indsendte synspunkter henvise til høringssvarene.

*2.1. Lovtekniske bemærkninger til bekendtgørelsen*

Banedanmark anfører, at ikrafttrædelsesbestemmelsen i ovennævnte bekendtgørelse ikke fastslår, hvad der sker med den gældende bekendtgørelse nr. 1438 af 5. december 2018.

*Transportministeriet bemærker hertil, at ophævelsesbestemmelsen til den gældende bekendtgørelse ved en fejl ikke kom med i høringsudgaven. Ministeriet har på den baggrund indarbejdet ophævelsesbestemmelsen i § 28, stk. 2.*

DB Cargo Scandinavia A/S anfører, at ordlyden af bestemmelserne § 20, stk. 3 og § 21, stk. 1 er enslydende i bekendtgørelsen.

*Transportministeriet bemærker hertil, at der grundet en tastefejl ikke blev gengivet den korrekte angivelse af den gældende bestemmelse i bekendtgørelsens § 21, stk. 1. Bestemmelsen er tilpasset så den gældende bestemmelse fremgår. Der er ikke foretaget ændringer i den pågældende bestemmelse.*

**3. Bekendtgørelsen i forhold til bekendtgørelsesudkastet**

I forhold til bekendtgørelsesudkastet, der har været i offentlig høring, indeholder den endelige bekendtgørelse følgende indholdsmæssige ændringer:

* I § 28 er der indsat en ophævelsesbestemmelse som et nyt stk. 2.
* Tastefejlen i § 21, stk. 1 er rettet, således bestemmelsen indeholder den korrekte ordlyd.